21-årige Amalie Ringtved Thomsen stiller op med tre andre i en 4-kajak, mens 23-årige Anne Dsang er kvalificeret sammen med sin sjællandske makker Lærke i roning. Både Amalie Ringtved Thomsen og Anne Dsang er opvokset i Aalborg, men flyttede til elitecenteret i Bagsværd som 18-årige. Alt sammen med OL som den absolutte drøm. Til august venter så det, de har ofret alt deres tid på gennem et halvt liv - de olympiske lege i Rio. Både Amalie Ringtved Thomsen og Anne Dsang studerer ved siden af roningen, men ud over et lille økonomisk Team Danmark-supplement til SU'en, er det lysten og ikke pengene, der driver gejsten i en ikke-eksponeret sport. I andet afsnit af vores serie om nordjyske OL-deltagere kan du møde to ambitiøse atleter. Det er torsdag aften klokken 19.30 i Nordjylland LIVE. Hvis ikke du så første OL-afsnit med Søren Kjeldsen, kan du se det her.

Opsummering:
Kajakroeren Amalie Ringtved Thomsen og roeren Anne Dsang rejste begge fra Aalborg til Sjælland som 18-årige for at slå igennem på elitecenteret i Bagsværd.